หนูอายุ15ปีค่ะ เดือนนี้หนูมีอาการเป็นตกขาวแล้วมีเลือดปนมานิดหน่อยค่ะแต่ไม่มาก กลิ่นตกขาวปกติ ไม่มีอาการปวดท้องหรืออาการอื่นเลย และประจำเดือนของเดือนนี้ก็หมดไปอาทิตย์สองอาทิตย์แล้วค่ะ เลือดที่บนตกขาวมาจะมีสีแดงแบบเลือดพึ่งออกค่ะพึ่งเป็นวันนี้2ครั้งติด เลือดไม่เยอะค่ะเลือดน้อยมากประมาณปลายนิ้ว
สวัสดีค่ะ การมีตกขาวปนเลือด เลือดที่ออกปนมากับตกขาวนั้น อาจเป็นเลือดออกในช่วงไข่ตกเนื่องจากหากประจำเดือนหมดไปได้ประมาณ 2 สัปดาห์ดังกล่าว ก็จะอยู่ในช่วงกึ่งกลางของรอบเดือนพอดี ซึ่งเลือดที่ออกช่วงไข่ตก จะมีปริมาณเพียงเล็กน้อย และเป็นเพียงแค่ 1 วันแต่หากมีอาการตกขาวปนเลือดออกนานเกิน 2 วันขึ้นไป และตกขาวหรือเลือดมีปริมาณมาก หรือมีกลิ่นเหม็นผิดปกติ หรือมีปวดท้องน้อย หรือมีเลือดออกกะปริดกะปรอยออกมาเรื่อยๆ จึงจะถือเป็นอาการที่ผิดปกติ ที่อาจเกิดจากสาเหตุต่างๆ เช่นเป็นผลข้างเคียงจากการใช้ยาคุมกำเนิดชนิดต่างๆ หรืออาหารเสริมที่มีฮอรโมนผสม ยาสตรีต่างๆ หรือเกิดจากภาวะที่มีถุงน้ำในรังไข่หลายใบ (PCOS) มีมดลูกอักเสบติดเชื้อเป็นต้น